CELEX: 32020D0660
Language: sk
Date: 2020-05-15 00:00:00
Title: Vykonávacie rozhodnutie Komisie (EÚ) 2020/660 z 15. mája 2020, ktorým sa mení vykonávacie rozhodnutie (EÚ) 2019/1326, pokiaľ ide o elektromagnetickú kompatibilitu elektromechanických stýkačov a spúšťačov motorov, zariadení na zhášanie oblúka a rozvodníc určených na obsluhu laikmi, ako aj priemyselných vozíkov

18.5.2020   
               
               
                  SK
               
               
                  Úradný vestník Európskej únie
               
               
                  L 155/16
               
            
         VYKONÁVACIE ROZHODNUTIE KOMISIE (EÚ) 2020/660
         z 15. mája 2020,
         ktorým sa mení vykonávacie rozhodnutie (EÚ) 2019/1326, pokiaľ ide o elektromagnetickú kompatibilitu elektromechanických stýkačov a spúšťačov motorov, zariadení na zhášanie oblúka a rozvodníc určených na obsluhu laikmi, ako aj priemyselných vozíkov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 13 smernice Európskeho parlamentu a Rady 2014/30/EÚ (2) sa elektrické zariadenia, ktoré sú v zhode s harmonizovanými normami alebo ich časťami, na ktoré boli uverejnené odkazy v Úradnom vestníku Európskej únie, považujú za výrobky, ktoré sú v zhode so základnými požiadavkami stanovenými v prílohe I k uvedenej smernici, na ktoré sa tieto normy alebo ich časti vzťahujú.
                  
               
                     (2)
                  
                  
                     Vykonávacím rozhodnutím Komisie C(2016)7641 (3) Komisia požiadala Európsky výbor pre normalizáciu (CEN), Európsky výbor pre normalizáciu v elektrotechnike (CENELEC) a Európsky inštitút pre telekomunikačné normy (ETSI) o vypracovanie a revíziu harmonizovaných noriem pre elektromagnetickú kompatibilitu na podporu smernice 2014/30/EÚ.
                  
               
                     (3)
                  
                  
                     Na základe žiadosti stanovenej vo vykonávacom rozhodnutí C(2016) 7641 výbory CEN a CENELEC navrhli harmonizované normy EN IEC 60947-4-1:2019 pre elektromechanické stýkače a spúšťače motorov a EN IEC 60947-9-1:2019 pre zariadenia na zhášanie oblúka.
                  
               
                     (4)
                  
                  
                     Na základe žiadosti stanovenej vo vykonávacom rozhodnutí C(2016) 7641 výbory CEN a CENELEC zrevidovali harmonizovanú normu EN 12895:2015, na ktorú je uverejnený odkaz v sérii C Úradného vestníka Európskej únie (4). V dôsledku toho bola prijatá harmonizovaná norma EN 12895:2015+A1:2019 pre priemyselné vozíky.
                  
               
                     (5)
                  
                  
                     Komisia spoločne s výbormi CEN a CENELEC posúdila, či sú harmonizované normy EN IEC 60947-4-1:2019, EN IEC 60947-9-1:2019 a EN 12895:2015+A1:2019 v súlade so žiadosťou stanovenou vo vykonávacom rozhodnutí C(2016) 7641.
                  
               
                     (6)
                  
                  
                     Normy EN IEC 60947-4-1:2019, EN IEC 60947-9-1:2019 a EN 12895:2015+A1:2019 spĺňajú základné požiadavky, na ktoré sa majú vzťahovať a ktoré sú stanovené v smernici 2014/30/EÚ. Je preto vhodné uverejniť odkaz na uvedené normy v Úradnom vestníku Európskej únie.
                  
               
                     (7)
                  
                  
                     Na technické špecifikácie týkajúce sa elektromagnetickej odolnosti výrobkov, na ktoré sa vzťahuje harmonizovaná norma EN 55103-2:2009, na ktorú je odkaz uverejnený v sérii C Úradného vestníka Európskej únie (5)
                        , sa vzťahuje aj novšia harmonizovaná norma EN 55035:2017, na ktorú je odkaz v Úradnom vestníku Európskej únie uverejnený na základe vykonávacieho rozhodnutia Komisie (EÚ) 2019/1326 (6). Harmonizovaná norma EN 55103-2:2009 by sa preto mala zrušiť.
                  
               
                     (8)
                  
                  
                     Výbory CEN a CENELEC vypracovali korigendum EN 61439-3:2012/AC:2019-04, ktorým sa opravuje harmonizovaná norma EN 61439-3:2012, na ktorú je odkaz uverejnený v sérii C Úradného vestníka Európskej únie (7). Vzhľadom na skutočnosť, že sa korigendom zavádzajú technické opravy, a v záujme zabezpečenia správneho a jednotného uplatňovania harmonizovanej normy EN 61439-3:2012 je vhodné, aby bol odkaz na túto harmonizovanú normu uverejnený v Úradnom vestníku Európskej únie spolu s odkazom na uvedené korigendum.
                  
               
                     (9)
                  
                  
                     Zo série C Úradného vestníka Európskej únie preto treba vypustiť odkazy na harmonizované normy EN 55103-2:2009, EN 12895:2015 a EN 61439-3:2012. S cieľom poskytnúť výrobcom dostatočný čas na prípravu na uplatňovanie harmonizovaných noriem EN 55035:2017, EN 12895:2015+A1:2019 a normy EN 61439-3:2012, ktorú opravuje norma EN 61439-3:2012/AC:2019-04, je potrebné odložiť vypustenie odkazov na harmonizované normy EN 55103-2:2009, EN 12895:2015 a EN 61439-3:2012.
                  
               
                     (10)
                  
                  
                     V prílohe I k vykonávaciemu rozhodnutiu (EÚ) 2019/1326 sa uvádzajú odkazy na harmonizované normy, ktoré sú základom pre predpoklad zhody so smernicou 2014/30/EÚ. Odkazy na harmonizované normy EN IEC 60947-4-1:2019, EN IEC 60947-9-1:2019, EN 61439-3:2012, ktorú opravuje norma EN 61439-3:2012/AC:2019-04, a EN 12895:2015+A1:2019 by sa mali zahrnúť do prílohy I k vykonávaciemu rozhodnutiu (EÚ) 2019/1326.
                  
               
                     (11)
                  
                  
                     V prílohe II k vykonávaciemu rozhodnutiu (EÚ) 2019/1326 sa uvádzajú odkazy na harmonizované normy vypracované na podporu smernice 2014/30/EÚ, ktoré sa vypúšťajú z Úradného vestníka Európskej únie. Odkazy na harmonizované normy EN 55103-2:2009, EN 12895:2015 a EN 61439-3:2012 by sa mali zahrnúť do prílohy II k vykonávaciemu rozhodnutiu (EÚ) 2019/1326.
                  
               
                     (12)
                  
                  
                     Vykonávacie rozhodnutie (EÚ) 2019/1326 by sa preto malo zodpovedajúcim spôsobom zmeniť.
                  
               
                     (13)
                  
                  
                     Dodržiavanie harmonizovanej normy je základom pre predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha I k vykonávaciemu rozhodnutiu (EÚ) 2019/1326 sa mení v súlade s prílohou I k tomuto rozhodnutiu.
         
         
            Článok 2
            Príloha II k vykonávaciemu rozhodnutiu (EÚ) 2019/1326 sa mení v súlade s prílohou II k tomuto rozhodnutiu.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 15. mája 2020
            
               
                  Za Komisiu
               
               
                  Predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (Ú. v. EÚ L 96, 29.3.2014, s. 79).
         
            (3)  Vykonávacie rozhodnutie Komisie C(2016) 7641 z 30. novembra 2016 o žiadosti o normalizáciu adresovanej Európskemu výboru pre normalizáciu, Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o harmonizované normy na podporu smernice Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu.
         
            (4)  Ú. v. EÚ C 246, 13.7.2018, s. 1.
         
            (5)  Ú. v. EÚ C 246, 13.7.2018, s. 1.
         
            (6)  Vykonávacie rozhodnutie Komisie (EÚ) 2019/1326 z 5. augusta 2019 o harmonizovaných normách pre elektromagnetickú kompatibilitu vypracovaných na podporu smernice Európskeho parlamentu a Rady 2014/30/EÚ (Ú. v. EÚ L 206, 6.8.2019, s. 27).
         
            (7)  Ú. v. EÚ C 246, 13.7.2018, s. 1.
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2019/1326 sa dopĺňajú tieto zápisy:
            
               
                           č.
                        
                        
                           Odkaz na normu
                        
                     
                           „6.
                        
                        
                           EN IEC 60947-4-1:2019
                           Nízkonapäťové spínacie a riadiace zariadenia. Časť 4-1: Stýkače a spúšťače motorov. Elektromechanické stýkače a spúšťače motorov
                        
                     
                           7.
                        
                        
                           EN IEC 60947-9-1:2019
                           Nízkonapäťové spínacie a riadiace zariadenia. Časť 9-1: Aktívne systémy na zmierňovanie porúch s oblúkom. Zariadenia na zhášanie oblúka
                        
                     
                           8.
                        
                        
                           EN 61439-3:2012
                           Nízkonapäťové rozvádzače a riadiace zariadenia. Časť 3: Rozvodnice určené na obsluhu laikmi
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Priemyselné vozíky. Elektromagnetická kompatibilita“
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2019/1326 sa dopĺňajú tieto zápisy:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „4.
                        
                        
                           EN 55103-2:2009
                           Elektromagnetická kompatibilita. Audioprístroje, videoprístroje, audiovizuálne prístroje a riadiace prístroje scénického osvetlenia na profesionálne použitie. Časť 2: Odolnosť
                        
                        
                           18. novembra 2021
                        
                     
                           5.
                        
                        
                           EN 61439-3:2012
                           Nízkonapäťové rozvádzače a riadiace zariadenia. Časť 3: Rozvodnice určené na obsluhu laikmi
                        
                        
                           18. novembra 2020
                        
                     
                           6.
                        
                        
                           EN 12895:2015
                           Priemyselné vozíky. Elektromagnetická kompatibilita
                        
                        
                           18. novembra 2021“